**Homéroszi eposzok**

**Homéroszról** keveset tudunk. Kr.e.8. században élő **énekmondó** lehetett, aki a vidéket járta és valószínűleg **vak** volt. Nem tudjuk, hogy hol született. Eposzaival azonban – függetlenül attól, hogy tőle származnak vagy sem – óriási hatást gyakorolt a későbbi irodalom kialakulására.

**Művei**: *Íliász, Odüsszeia, Békaegérharc*

**EPOSZ:** Verses formájú nagyepikai műfaj. Eposzi hősök a főszereplői, akiket istenek támogatnak, rendkívüli erővel rendelkeznek, és sorsfordító tettet hajtanak végre egy egész közösség számára. Eredetileg **szájhagyomány** útján terjedt. pl.: Homéroszi eposzok

**Homéroszi kérdés**:

**Homérosz létezett-e egyáltalán**? **Ha igen, ő írta-e a két eposzt**, vagy csak egybeszerkesztette őket, esetleg csak az egyiket írta? Kr.e. 4. században alexandriai tudósok felvetették, hogy valószínűleg az Iliász és az Odüsszeia szerzője nem ugyanaz, vagy ha mégis, akkor az Iliászt a fiatal, az Odüsszeiát az idős Homérosz írta. Ezt a művekkel bizonyítják. A két műnek eltérő a **szerkezete és az életfelfogása**.

**Iliász**: a trójai háború története, harcosok bemutatása, Akhilleusz döntése. Akhilleusz válaszhatott a hosszú, nyugodt élet vagy a nagy hírnév között. Az utóbbit választotta - a hírnév és a hősiesség a fontos - **arisztokrácia értékrendje**

**Odüsszeia**: **leleményes** Odüsszeusz, az ithakai király, aki a trójai háborúból indul el, nehéz viszontagságok árán ér haza, míg társai saját bolondságuk miatt vesznek el. Odüsszeusznak nem a hírnév a fontos, ő leleményes, okos, bölcs - ez a **démosz értékrendje**. Itt az istenek csak igazságot osztanak, nem sorsot, az **emberek maguk irányíthatják sorsukat**.

Odüsszeusz jelleme bizonyíték arra, hogy a két eposz nem egy időben keletkezett, hiszen a két eposz **két különböző embereszményt** testesít meg. Fontos megjegyezni, hogy ezek a történetek szájról szájra terjedtek már lejegyzésük előtt is, Homérosz csak egy volt az énekmondók közül, aki egy **egésszé fűzte össze** a történetet. A tudomány mai állása szerint a két művet nem egy szerző írta.

**eposzi kellékek:**

1. *invokáció*: Segélykérés a mű elején (általában valamilyen istentől, pártfogótól).
2. *propozíció*: Tárgymegjelölés, amely során az első néhány sorban megtudjuk, hogy miről szól a mű.
3. *„in medias res”* kezdés: rögtön az események közepébe vágó kezdés
4. csodás elemek pl.: istenek kezdik el, avatkoznak be, vagy fejezik be az adott történetet
5. állandó díszítő jelzők pl.: „Rózsaujjú hajnal”
6. epikus, nagy terjedelmű hasonlatok
7. hexameter, időmértékes verselés
8. *enumeráció:* előszámlálás, felsorolás pl.: hajók, Hádészben levők felsorolása, harcosok felsorolása az *Íliász-*ban